**Cenu aptauja**

Identifikācijas Nr. DAP 2025/07

**„Darba aizsardzības pakalpojumu sniegšana Daugavpils autobusu parkam”**

**1. Pasūtītājs:**

|  |  |
| --- | --- |
| **Pasūtītāja nosaukums** | Sabiedrība ar ierobežotu atbildību “Daugavpils autobusu parks” |
| **Adrese** | Kārklu iela 24, Daugavpils, LV-5401, Latvija |
| **Reģistrācijas Nr.** | 41503007196 |
| **Kontaktpersona** | Artjoms Vengrevičs, mob. tālr. +371 29900699 e-pasts: buspark@apollo.lv |

**2. Iepirkuma priekšmets un apjoms**

2.1. Iepirkuma priekšmets – darba aizsardzības sistēmas uzturēšanu atbilstoši Latvijas Republikas Darba aizsardzības likuma prasībām saskaņā ar 1.pielikumā Tehniskajā specifikācijā izvirzītām prasībām.

2.2. Jāpiesakās uz visu iepirkuma priekšmetu kopumā.

**3. Apmaksas nosacījumi:**

3.1. Apmaksa tiks veikta ar pārskaitījumu uz Izpildītāja norēķinu kontu vienu reizi mēnesī 5 (piecu) darba dienu laikā no rēķina saņemšanas dienas.

3.2. Priekšapmaksa nav paredzēta.

**4. Līguma termiņš:**

4.1. 1 (viens) gads no līguma noslēgšanas brīža.

**5. Nosacījumi dalībai iepirkuma procedūrā:**

5.1. Pretendents – fiziska vai juridiska persona, kas attiecīgi tirgū veic cenu aptaujā norādītos Pakalpojumus un ir iesniedzis piedāvājumu.

5.2. Pretendents ir reģistrēts atbilstoši Latvijas normatīvo aktu prasībām.

5.3. Pretendents, atbilstoši Ministru kabineta 2008. gada 8. septembra noteikumu Nr. 723 “Noteikumi par prasībām kompetentām institūcijām un kompetentiem speciālistiem darba aizsardzības jautājumos un kompetences novērtēšanas kārtību” ir kompetenta institūcija, kas ir tiesīga veikt darba vides iekšējo uzraudzību, tam uz līguma izpildes uzsākšanas brīdi atbilstoši Ministru kabineta 2008. gada 8. septembra noteikumu Nr. 723 “Noteikumi par prasībām kompetentām institūcijām un kompetentiem speciālistiem darba aizsardzības jautājumos un kompetences novērtēšanas kārtību” prasībām ir iegūts kompetentās institūcijas statuss.

5.4. Pretendenta rīcībā atbilstoši normatīvo aktu prasībām ir pieejams atbilstoši kvalificēts un kompetents tehniskais personāls Tehniskajās specifikācijās noteikto uzdevumu izpildei, t. i. vismaz 1 (viens) darba aizsardzības vecākais speciālists, kuram ir profesionālā augstākā izglītība darba aizsardzībā atbilstoši Izglītības un zinātnes ministrijas akreditētai otrā līmeņa profesionālās augstākās izglītības programmai (profesijas standarts “Darba aizsardzības vecākais speciālists”) un darba pieredze ne mazāk ka 5 gadi.

5.5. Nolikuma 5.4.apakšpunktā norādītie speciālisti pēdējo divu gadu laikā līdz piedāvājuma iesniegšanas termiņam nav administratīvi sodīti par MK noteikumu Nr.723 neievērošanu vai nekvalitatīvu darba aizsardzības pakalpojumu (tai skaitā darba vides risku novērtēšana) sniegšanu pakalpojuma saņēmējam(- iem).

**6. Pretendentu atlases dokumenti, lai novērtētu pretendenta atbilstību nolikuma prasībām:**

6.1. Pasūtītājs pārliecinās par Latvijā reģistrēta Pretendenta reģistrācijas faktu Uzņēmumu reģistrā.

6.2. Pasūtītājs pārliecinās, ka pretendents ir iekļauts kompetento institūciju sarakstā interneta vietnē www.lm.gov.lv publicētajā kompetento institūciju sarakstā. Pretendents ir tiesīgs iesniegt Labklājības ministrijas lēmuma par kompetentas institūcijas statusa piešķiršanu kopiju.

6.3. Līguma izpildē iesaistītā personāla (darba aizsardzības vecākais speciālists) kvalifikāciju apliecinoši dokumenti (izglītību apliecinoši dokumenti, sertifikāti utml.).

**7. Papildus prasības**

7.1. Līguma termiņam beidzoties vai līguma pārtraukšanas gadījumā, Pretendents nodod Pasūtītajam visu dokumentāciju, kas izstrādāta sniedzot pakalpojumus, kā arī dokumentāciju un materiālās vērtības, kas saņemtas no Pasūtītāja darbu veikšanai. Dokumentācija Pasūtītājam iesniedzama arī elektroniskā formā pakalpojuma sniegšanas laikā.

7.2. Pasūtītājs nodrošina sava pārstāvja klātbūtni darba aizsardzības sistēmas pārbaužu laikā.

7.3. Pretendents, nepieciešamības gadījumā, saskaņā ar Pasūtītāja uzaicinājumu, pārstāv Pasūtītāja intereses Valsts Darba inspekcijā darba aizsardzības jautājumos.

**8. Pretendentu iesniedzamie dokumenti:**

8.1. Pretendenta pieteikums dalībai aptaujā (2.pielikums);

8.2.Tehniskā specifikācija - Pretendents iesniedz piedāvājumu atbilstoši Pasūtītāja tehniskajā specifikācijā (1.pielikums) norādītajām prasībām;

8.3.Finanšu piedāvājums (3.pielikums):

8.3.1. Cenā jāietver visi nodokļi, nodevas un maksājumi un citas ar pakalpojumu izpildi saistītās izmaksas, neskaitot pievienotās vērtības nodokli.

**9. Piedāvājumu vērtēšana**

9.1. No piedāvājumiem, kas atbilst visām prasībām, izvēlēsies piedāvājumu **ar viszemāko cenu.**

**10. Piedāvājuma iesniegšanas termiņš un veidi:**

10.1. Piedāvājumu var iesniegt personīgi, pa e-pastu vai nosūtīt pa pastu līdz **2025. gada** **25. martam, plkst. 10:00.**

10.2. Piedāvājumi var tikt iesniegti:

10.2.1. personīgi pēc adreses Kārklu iela 24, Daugavpils, LV-5401;

10.2.2. pa pastu pēc adreses Kārklu iela 24, Daugavpils, LV-5401;

10.2.3. elektroniski parakstītā eDokumenta (eDoc) formātā uz kontaktpersonas e-pastu: buspark@apollo.lv

10.3. Ja piedāvājumu iesniedz, nosūtot pa pastu, pasūtītājam tas ir jāsaņem norādītajā adresē līdz noteiktā piedāvājumu iesniegšanas termiņa beigām.

10.4. Ja piedāvājumu iesniedz aploksnē, uz tās jānorāda: pasūtītāja nosaukums un adrese; pretendenta nosaukums un adrese; atzīme „Piedāvājums Cenu aptaujai “Darba aizsardzības pakalpojumu sniegšanu Daugavpils autobusu parkam”.

10.5. Piedāvājums, kas iesniegts vai piegādāts pēc Nolikuma 10.1.apakšpunktā noteiktā termiņa, netiek pieņemts.

10.6. Piedāvājums, kas saņemts pa pastu pēc Nolikuma 10.1.apakšpunktā noteiktā termiņa, neatvērts tiek nosūtīts atpakaļ iesniedzējam.

**11. Rezultātu paziņošana:**

11.1. 5 (piecu) darba dienu laikā pēc piedāvājumu iesniegšanas termiņa beigām.

11.2. Paziņojums par rezultātiem tiks nosūtīts elektroniski uz pretendenta norādīto e-pasta adresi.

11.3. Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda uzaicinājumā un tehniskajā specifikācijā noteiktajām prasībām, kā arī citos gadījumos saskaņā ar LR normatīvo aktu prasībām.

**PIELIKUMĀ:**

1. pielikums – Tehniskā specifikācija
2. pielikums – Pieteikums dalībai cenu aptaujā
3. pielikums – Finanšu piedāvājums

**1.pielikums**

**Cenu aptaujaS**

Identifikācijas Nr. DAP 2025/07

**„Darba aizsardzības pakalpojumu sniegšana Daugavpils autobusu parkam”**

**TEHNISKĀ SPECIFIKĀCIJA**

**Pakalpojumu sniegšanas vietas:**

1. Daugavpils filiāle un AO – Kārklu iela 24 un Viestura iela 10, Daugavpils (98 darbinieki);

2. Ilūkstes filiāle un AO – Sporta iela 4, Ilūkste (16 darbinieki);

3. Krāslavas filiāle un AO – Rīgas iela 55, Krāslava (24 darbinieki);

4. Dagdas filiāle un AO – Daugavpils iela 6 un Alejas iela 3, Dagda (23 darbinieki).

**Mērķis**: Garantēt un uzlabot **SIA “Daugavpils autobusu parks”** (turpmāk – Pasūtītājs) nodarbināto drošību un veselības aizsardzību darbā, tai skaitā pilnveidojot darba aizsardzības sistēmu, ievērojot attiecīgos Latvijas Republikā spēkā esošos normatīvos aktus, tai skaitā Darba aizsardzības likumu.

**Paredzētās darbības** darba aizsardzības (turpmāk – DA) sistēmas uzturēšanai un pilnveidošanai:

|  |  |  |  |
| --- | --- | --- | --- |
| **Paredzētās darbības darba aizsardzības sistēmas uzturēšanā un pilnveidošanā** | | | |
| **Nr.** | **Normatīvo aktu prasība** | **Pakalpojuma sniedzēja ieguldījums** | **Pasūtītāja ieguldījums** |
| **1.** | **Sistēmas atbilstības novērtējums attiecībā pret LR normatīvajiem aktiem un darba vides risku noteikšana un novērtēšana** | | |
| 1.1. | Pasūtītāja struktūrvienībām saistošo DA normatīvo aktu noteikšana | Kompetentās institūcijas pārstāvis – obligāti kompetents speciālists darba aizsardzībā aktualizē saistošos DA normatīvos aktus un nepieciešamības gadījumā sastāda jaunu sarakstu. | Pasūtītāja pārstāvis –obligāti piedalās novērtējumā un sniedz nepieciešamo informāciju. |
| 1.2. | Pasūtītāja darbības un DA sistēmas atbilstības novērtējums attiecībā pret normatīvo aktu prasībām | Veic DA sistēmas atbilstības novērtējumu un iesniedz Pasūtītājam ziņojumu par novērtēšanas rezultātiem. | Pēc pieprasījuma 1x gadā |
| 1.3. | Darba vides risku identifikācija un novērtēšana | Kompetentās institūcijas pārstāvis – obligāti kompetents speciālists darba aizsardzībā veic darba vides risku novērtēšanu ne retāk ka vienu reizi gadā visās darba telpās un darba vietās, ka arī papildus pēc nepieciešamības, ja izveidota jauna darba vieta vai iegādāta jaunā iekārta. Kompetentās institūcijas pārstāvis –obligāti kompetents speciālists darba aizsardzībā veic vienību apsekošanu un pārbauda vai ir izveidojušies jauni iespējamie riski. | Pasūtītāja pārstāvis Iesaistās un sniedz informāciju par notiekošo darba procesu. Atbildīgās personas izrāda visas darba telpas, vietas un struktūras. |
| 1.4. | Darba vides riska faktoru (indikatīvie) mērījumi | Veic riska faktoru indikatīvos mērījumus. | Pasūtītāja pārstāvis iesaistās un sniedz informāciju par notiekošo darba procesu, izrāda darba vietas un telpas. |
| 1.5 | Darba aizsardzības pasākumu plāns, tā sagatavošana | Sastāda darba aizsardzības pasākuma plānu identificēto riska faktoru novēršanai vai samazināšanai, kā arī kompetentās institūcijas pārstāvis – obligāti kompetents speciālists darba aizsardzībā apseko vienības, lai konstatētu plāna izpildi vai iespējamo novirzi no plānotā. | Pasūtītājs 14 darbadienu laikā izskata plāna projektu, nosaka atbildīgos un izpildes termiņus, apstiprina struktūrvienības vadītājs. |
| 1.6. | Darba veidu (profesiju) saraksts, kuros iespējami kaitīgie riska faktori vai darbs īpašos apstākļos | Sastāda darba veidu sarakstu ar iespējamiem kaitīgiem riska faktoriem vai darbu īpašos apstākļos. | Pasūtītājs 14 darbadienu laikā izskata sarakstu, to paraksta, informē iesaistītos darbiniekus. |
| 1.7. | Darba veidu saraksta sastādīšana, kurās lietojami individuālie aizsardzības līdzekļi (turpmāk – IAL) | Sastāda darba veidu sarakstu, kurās lietojami IAL un katru mēnesi vienību apsekošanā veic kontroli par IAL ievērošanu. | Pasūtītājs 14 darbadienu laikā izskata sarakstu, to paraksta, informē iesaistītos darbiniekus. |
| 1.8. | Darba vietas higiēniskais raksturojums | Kompetentās institūcijas pārstāvis – obligāti kompetents speciālists darba aizsardzībā klātienē sagatavo informāciju par darbinieka darba pienākumiem, darba apstākļiem un kaitīgajiem darba vides faktoriem, atbilstoši Valsts darba inspekcijas pieprasījumam. | Informē par informācijas pieprasījumu darba vietas higiēniskā raksturojuma sagatavošanai un sniedz nepieciešamo informāciju. |
| 2. | **DA sistēmas uzturēšana un pilnveidošana** | | |
| 2.1. | Instruktāžu organizēšana un vadīšana | | |
| 2.1.1. | Ievadapmācība un sākotnējā instruktāža DA | Kompetentās institūcijas pārstāvis – obligāti kompetents speciālists darba aizsardzībā regulāri nodrošina apmācību Pasūtītāja darbiniekam saskaņā ar Ministru kabineta 2010.gada 10.augusta noteikumiem Nr.749 “Apmācības kārtība darba aizsardzības jautājumos”, veic ievadapmācību un sākotnējo instruktāžu Pasūtītāja darbiniekiem. Instruktāžu reģistrē žurnālā. | Pasūtītājs regulāri pirms darbinieks uzsāk darbu informē pakalpojuma sniedzēju. |
| 2.1.2. | Periodiskā (ikgadējā) instruktāža . Atkārtoto instruktāžu darba vietā nodrošināšana | Kompetentās institūcijas pārstāvis – obligāti kompetents speciālists darba aizsardzībā reizi gadā organizē un veic instruktāžas darbiniekiem klātienē Instruktāžu reģistrē žurnālā. | Nodrošina, ka darbinieki ierodas uz instruktāžu. |
| 2.1.3. | Nepieciešamības gadījumā nodrošinā neplānoto un mērķa instruktāžu | Kompetentās institūcijas pārstāvis – obligāti kompetents speciālists darba aizsardzībā pēc nepieciešamības organizē un veic neplānoto un mēŗķa instruktāžas darbiniekiem klātienē Instruktāžu reģistrē speciālā žurnālā. | Nodrošina, ka darbinieki ierodas uz instruktāžu. |
| 2.1.4. | Informēšana par darba vides riska faktoriem un pasākumiem to novēršanai vai samazināšanai | Kompetentās institūcijas pārstāvis – obligāti kompetents speciālists darba aizsardzībā reizi gadā vai pēc tūlītēja pieprasījuma informē darbiniekus par darba vietās identificētajiem riska faktoriem un pasākumiem to novēršanai vai samazināšanai. | Nodrošina, ka darbinieki piedalās apmācībā. |
| 2.2. | **Obligāto veselības pārbaužu (turpmāk – OVP) organizēšana un vadīšana** | | |
| 2.2.1. | Obligāto veselības pārbaužu saraksta sagatavošana atbilstoši profesijām | Sastāda sarakstu un veic tā aktualizāciju gada garumā. | Nodrošina ar informāciju par darbinieku profesijām un darbinieku kustību |
| 2.2.2. | Pirmreizējās OVP (stājoties darbā pirms līguma noslēgšanas) | Atbilstoši profesijām sagatavo OVP kartes | Nosūta darbiniekus uz pirmreizējo OVP un savāc veselības pārbaudes kartes pēc pārbaudes veikšanas. |
| 2.2.3. | Periodiskās OVP (ikgadēji pēc noteikta laika) un ārpuskārtas OVP | Atbilstoši profesijām sagatavo OVP kartes | Nosūta darbiniekus uz atkārtoto OVP un savāc veselības pārbaudes kartes pēc pārbaudes veikšanas. |

|  |  |  |  |
| --- | --- | --- | --- |
| 2.3. | **Nelaimes gadījumu izmeklēšana** | | |
| 2.3.1. | Nelaimes gadījumu izmeklēšana | Kompetentās institūcijas pārstāvis – obligāti kompetents speciālists darba aizsardzībā piedalās notikušā nelaimes gadījuma darbā izmeklēšanā, pieņem paskaidrojumus, sagatavo un noformē visus nepieciešamos dokumentus, kā arī Pasūtītāja vārdā veic sarunas un pārstāv Pasūtītāja intereses Valsts darba inspekcijā. | Informē par notikušo nelaimes gadījumu un sniedz nepieciešamo informāciju. |
| 2.3.2. | Rīkojumu par nelaimes gadījumu darbā komisijas izveidošanu | Nodrošina Rīkojumu projektu par komisijas izveidošanu nelaimes gadījuma darbā izmeklēšanu. | Nodrošina Rīkojumu aktualizāciju |
| 2.4. | **Regulāra darba vides iekšējā uzraudzība un nepieciešamo dokumentu izstrādāšana/ papildināšana** | | |
| 2.4.1. | Regulāra darba vides iekšējā uzraudzība, darba aizsardzības pasākuma plāna koriģēšana | Kompetentās institūcijas pārstāvis – obligāti kompetents speciālists darba aizsardzībā regulāri un ne rātāk ka vienu reizi mēnesī veic pārbaudes klātienē noteiktās DA jomās. Iesniedz priekšlikumus neatbilstību novēršanai. | Atbildīgais sniedz informāciju par veiktajiem pasākumiem un DA prasību ievērošanu, organizē pasākumus atklāto neatbilstību novēršanai. |
| 2.4.2. | Ar DA saistīto rīkojumu izstrāde | Kompetentās institūcijas pārstāvis – obligāti kompetents speciālists darba aizsardzībā regulāri informē par nepieciešamajiem rīkojumiem. Iesniedz gatavus rīkojuma projektus. | Veic izmaiņas rīkojumu projektos, saskaņo un pieņem nepieciešamos rīkojumus, informē norīkotos darbiniekus. |
| 2.4.3. | DA instrukciju pārskatīšana un nepieciešamo instrukciju izstrāde | Regulāri pārskata un nepieciešamības gadījumā izstrādā DA instrukcijas vai uzlabo esošās. | Sniedz informāciju par darba procesu, vadība apstiprina izstrādātās instrukcijas. |
| 2.4.4. | Darba drošības zīmju izvietošana | Atbilstoši MK noteikumiem. | Nodrošina Darba drošības zīmju iegādi izvietošanu |
| 2.4.5. | Citu DA jautājumu risināšana | Kompetentās institūcijas pārstāvis – obligāti kompetents speciālists darba aizsardzībā palīdz risināt visus ar DA saistītos jautājumus. Kā klātienē, tā arī telefoniski pēc pieprasījuma un ne retāk kā vienu reizi mēnesī pārstāvja obligāti kompetents speciālists darba aizsardzībā vizīte uz pakalpojumu sniegšanas vietām (visas filiāles un AO). Ka arī telefoniski konsultācija katru darba dienu. Palīdz risināt visus ar DA saistītos jautājumus. | Lūdz un saņem palīdzību DA jautājumu risināšanai. |

|  |  |
| --- | --- |
|  | Jā/nē |
| Tehniskā specifikācija Pretendentam ir saprotama un viņš ir gatavs to izpildīt. |  |

|  |  |
| --- | --- |
| Pretendenta pārstāvis: |  |
|  | (amats, paraksts, vārds, uzvārds, zīmogs) |

**2.pielikums**

**PIETEIKUMS DALĪBAI CENU APTAUJĀ**Identifikācijas Nr. DAP 2025/07

**„Darba aizsardzības pakalpojumu sniegšana Daugavpils autobusu parkam”**

|  |  |  |
| --- | --- | --- |
| 1. | Pretendenta nosaukums: |  |
| 2. | Vienotais reģistrācijas numurs: |  |
| 3. | Juridiskā adrese: |  |
| 4. | Pasta adrese: *(ja atšķiras)* |  |
| 5. | Pretendenta e-pasta adrese: |  |
| 6. | Kontaktpersonas vārds, uzvārds: |  |
| 7. | Kontaktpersonas tālruņa numurs: |  |
| 8. | Kontaktpersonas e-pasta adrese: |  |
| 9. | Bankas nosaukums: |  |
| 10. | Bankas kods: |  |
| 11. | Bankas konta numurs: |  |
| 12. | Līguma parakstītājs:  (vārds, uzvārds, amats) |  |

Ar šī pieteikuma iesniegšanu Pretendents:

1. piesakās piedalīties cenu aptaujā „Darba aizsardzības pakalpojumu sniegšana Daugavpils autobusu parkam”, identifikācijas Nr. DAP 2025/07;
2. apstiprina, ka visi pievienotie dokumenti veido šo piedāvājumu;
3. apliecina, ka nav tādu apstākļu, kas liegtu pretendentam piedalīties cenu aptaujā;
4. apliecina, ka visa piedāvājumā sniegtā informācija un ziņas ir patiesas;
5. apliecina, ka preces un pakalpojumi tiks sniegti atbilstoši tehniskajā specifikācijā noteiktajam;
6. apliecina, ka cenu aptaujas nosacījumi ir skaidri un saprotami, un apņemas tos ievērot.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(uzņēmuma vadītāja vai tā pilnvarotās personas paraksts, tā atšifrējums)*

2025.gada \_\_\_.\_\_\_\_\_\_\_\_\_\_\_\_.\*

\*netiek rakstīts, ja sagatavo e-dokumentu ar laika zīmogu

**3.pielikums**

**Cenu aptaujaS**

Identifikācijas Nr. DAP 2025/07

**„Darba aizsardzības pakalpojumu sniegšana Daugavpils autobusu parkam”**

**FINANŠU PIEDĀVĀJUMS**

|  |  |
| --- | --- |
| Kam: | SIA “Daugavpils autobusu parks”,  Kārklu ielā 24, Daugavpilī, LV-5401, Latvijā |
| Pretendents: |  |
| Datums: |  |

\_\_\_\_\_\_\_\_\_\_\_\_\_\_\_\_ piedāvā sniegt pakalpojumus saskaņā ar cenu aptaujas “Darba aizsardzības pakalpojumu sniegšana Daugavpils autobusu parkam” dokumentos noteiktajām prasībām par šādu cenu:

|  |  |  |  |
| --- | --- | --- | --- |
| **Pakalpojuma sniegšanas laika periods** | **Cena bez PVN, EUR** | **21% PVN, EUR** | **Cena ar PVN, EUR** |
| Pakalpojumu sniegšana, 1 (viens) mēnesis |  |  |  |
| Pakalpojumu sniegšana, 12 (divpadsmit) mēneši |  |  |  |

Ar šī Finanšu Piedāvājuma iesniegšanu apstiprinām, ka esam pilnībā iepazinušies ar cenu aptaujas dokumentiem un piedāvājuma cenā pilnībā iekļāvuši visas ar pakalpojuma sniegšanu saistītās izmaksas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(uzņēmuma vadītāja vai tā pilnvarotās personas paraksts, tā atšifrējums)*

2025.gada \_\_\_.\_\_\_\_\_\_\_\_\_\_\_\_.\*

\*netiek rakstīts, ja sagatavo e-dokumentu ar laika zīmogu